KOMISIJOS REGLAMENTAS (EB) Nr. 749/2000
2000 m. balandžio 11 d.
pritaikantis bendrus kiekius, minimus Tarybos reglamento (EEB) Nr. 3950/92, nustatančio papildomą mokestį pieno ir pieno produktų sektoriuje, 3 straipsnyje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3950/92, nustatantį papildomą mokestį pieno ir pieno produktų sektoriuje1, su paskutiniais pakeitimais, padarytais Reglamentu (EB) Nr. 1256/19992, ypač į jo 3 straipsnio 2 dalį ir 4 straipsnio 2 dalį,
kadangi:
(1) Reglamento (EEB) Nr. 3950/92 3 straipsnio 2 dalis nustato, kad garantuoti bendri kiekiai Suomijai gali būti padidinti, kad būtų kompensuota SLOM gamintojams, neviršijant 200 000 tonų. Vadovaujantis Komisijos reglamento (EB) Nr. 671/953 su pakeitimais, padarytais Reglamentu (EB) Nr. 1390/954, 6 straipsniu, Suomija pranešė apie atitinkamus kiekius 1999-2000 prekybos metams.
(2) Reglamento (EEB) Nr. 3950/92 4 straipsnio 2 dalis nustato, kad atsižvelgiant į gamintojų pristatytų arba tiesiogiai parduotų kiekių pasikeitimus, individualūs referenciniai kiekiai yra padidinami arba nustatomi, kai gamintojai pateikia pagrįstą prašymą, ir kad būtina šio referencinio kiekio padidinimo arba nustatymo sąlyga yra atitinkamas kito gamintojo turimo referencinio kiekio sumažinimas arba anuliavimas.
(3) Tokie patikslinimai nebūtinai reiškia padidinimą atitinkamai valstybei narei ta pristatymų ir tiesioginių pardavimų suma, kuri yra nurodyta Reglamento (EEB) Nr. 3950/92 3 straipsnyje. Galutinai keičiant individualius referencinius kiekius, 3 straipsnyje minėti kiekiai taip pat yra atitinkamai patikslinami.
(4) Vadovaujantis Komisijos reglamento (EEB) Nr. 536/935 su paskutiniais pakeitimais, padarytais Reglamentu (EB) Nr. 1255/986, 8 straipsnio trečiąja įtrauka, Belgija, Danija, Vokietija, Ispanija, Prancūzija, Airija, Italija, Nyderlandai, Austrija, Portugalija, Suomija ir Jungtinė Karalystė pranešė apie kiekius, kurie buvo galutinai pakeisti pagal Reglamento (EEB) Nr. 3950/92 4 straipsnio 2 dalies antrą pastraipą.
(5) Todėl bendri kiekiai, galiojantys nuo 1999 m. balandžio 1 d. iki 2000 m. kovo 31 d., kurie yra nustatyti Reglamento (EEB) Nr. 3950/92 3 straipsnio 2 dalyje pateiktoje lentelėje, ir tie, kurie galioja paskesniais laikotarpiais ir yra nustatyti to Reglamento priede, turi būti patikslinti.
(6) Šiame sprendime nustatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3950/92 iš dalies keičiamas taip:
1. 3 straipsnio 2 dalyje pateikta lentelė keičiama lentele, pateikta prie šio reglamento I priede;
2. priedas yra keičiamas prie šio reglamento pridėtu II priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. balandžio 11 d.